Nicolò Zaniolo

Nicolò Zaniolo (; lahir 2 Julai 1999) merupakan seorang pemain bola sepak Itali yang beraksi di posisi pemain tengah untuk kelab Serie A, Roma dan pasukan kebangsaan Itali.

 Kerjaya kelab 
Kerjaya awal
Zaniolo pada awalnya berlatih di akademi Fiorentina. Pada hari terakhir jendela perpindahan pertengahan tahun 2016, beliau telah dilepaskan oleh Fiorentina dan menyertai Virtus Entella. Setelah mewakili pasukan Primavera Entella selama beberapa bulan, Zaniolo telah diberi peluang untuk melakukan penampilan sulung di Serie B pada 11 Mac 2017 iaitu semasa beliau berusia 17 tahun. Beliau telah beraksi menentang Benevento yang berkesudahan pasukannya menang 3–2. Secara keseluruhannya, beliau telah beraksi sebanyak tujuh perlawanan untuk Biancocelesti buat musim 2016–17.https://us.soccerway.com/players/nicolo-zaniolo/471102/

Pada 5 Julai 2017, Internazionale mengumumkan bahawa pihak kelab telah berjaya mengikat Zaniolo dengan perpindahan yang dilaporkan sebanyak €1.8 juta bersama bonus €1.7 juta. Beliau beraksi untuk pasukan Primavera Inter ketika musim 2017–18 dan menjadi penjaring terbanyak pasukan dengan menjaringkan 13 gol di samping pasukannya merangkul kejohanan Campionato Nazionale Primavera. Zaniolo melakukan penampilan sulungnya untuk Internazionale dalam perlawanan persahabatan pra-musim pada 9 Julai 2017. Walau bagaimanapun, beliau tidak beri peluang untuk beraksi dalam sebarang perlawanan kompetitif bersama pasukan utama.

Roma
Pada Jun 2018, Zaniolo dan Davide Santon dilaporkan telah menyertai Roma sebagai sebahagian daripada rundingan perpindahan Radja Nainggolan ke Inter. Zaniolo melengkapkan ujian kesihatannya pada 25 Jun sebelum menandantangani kontrak selama lima tahun bersama Roma. Beliau melakukan kemunculan pertamanya untuk Roma dan debut di Liga Juara-Juara Eropah pada 19 September ketika kekalahan 3–0 kepada Real Madrid di Santiago Bernabéu. Beliau melakukan penampilan pertamanya di Serie A pula pada 26 September 2018 ketika berusia 19 tahun dalam aksi menentang Frosinone. Pada 26 Disember, beliau telah menjaringkan gol pertamanya di Serie A ketika membantu pasukannya menang 3–1 ke atas Sassuolo. Setahun kemudian, dalam perlawanan Liga Juara-Juara menentang Porto, Zaniolo menjadi pemain Itali termuda yang menjaringkan dua gol dalam satu perlawanan kejohanan tersebut selepas beliau berhasil mencipta rekod tersebut sekali gus membantu Roma untuk meraih kemenangan 2–1.

 Kerjaya antarabangsa 
Pada 1 September 2018, beliau telah menerima panggilan pertama oleh pasukan kebangsaan Itali ketika di bawah kendalian pengurus Roberto Mancini bagi menghadapi perlawanan pembukaan menentang Liga Negara-Negara UEFA menentang Poland dan Portugal pada hujung bulan.

Beliau melakukan penampilan sulungnya untuk Itali pada 23 Mac 2019 dengan menjadi pemain gantian kepada Marco Verratti semasa menentang Finland dalam aksi pembukaan kelayakan Euro 2020.

 Kehidupan peribadi 
Beliau merupakan anak kepada Igor Zaniolo, seorang bekas pemain bola sepak yang beraksi di posisi penyerang untuk kelab-kelab Serie B dan Serie C.https://www.fantagazzetta.com/news/calcio-italia/06_07_2017/inter-ecco-zaniolo-lagente-lo-voleva-il-milan-la-juve-parlava-con-lentella-da-mesi-papa-igor-somiglia-a-pastore-272499

 Statistik kerjaya 
Kelab
.
KelabMusimLigaPialaEropahTermasuk kejohanan Liga Juara-Juara Eropah dan Liga EuropaJumlahKmnclnGolKmnclnGolKmnclnGolKmnclnGol Virtus Entella2016–1770—70 Internazionale2017–180000—00 Roma2018–1927420723662019–2030001141Jumlah3042083407Jumlah kerjaya3742083477

Antarabangsa

 Pasukan kebangsaan ItaliTahunGol201920Jumlah20

 Pencapaian 

 Individu 
Pemain Muda Terbaik Serie A: 2018–19

 Catatan 

 Pautan luar 

 FIGC profile 



Category:Kelahiran 1999
Category:Orang hidup
Category:Pemain bola sepak Itali
Category:Pemain Virtus Entella
Category:Pemain F.C. Internazionale Milano
Category:Pemain A.S. Roma